stanford-oval/wikipedia huggingface dataset:
มัธยมซอมบี้
นักแสดง > นักแสดงสมทบ

คิม โบ-ยุน รับบทเป็น ซอ ฮโย-รยอง
คิม จู-อา รับบทเป็น ยุน อี-ซัก
ซน ซัง-ย็อน รับบทเป็น จาง อู-จิน
คิม จิน-ยอง รับบทเป็น คิม จี-มิน
ฮัม ซอง-มิน รับบทเป็น ฮัน กยอง-ซู
อัน ซึง-คยุน รับบทเป็น โอ จุน-ยอง
ฮา ซึง-รี รับบทเป็น จาง ฮา-รี
อี อึน-แซม รับบทเป็น พัก มี-จิน
จิน โฮ-อึน รับบทเป็น จอง มิน-แจ
ยาง ฮัน-ยล รับบทเป็น ยู จุน-ซอง
โอ ฮเย-ซู รับบทเป็น มิน อึน-จี
อัน จี-โฮ รับบทเป็น คิม ชอล-ซู
จอง อี-ซอ รับบทเป็น คิม ฮยอน-จู
อี แช-อึน รับบทเป็น พัก ฮี-ซู
อี มิน-กู รับบทเป็น อี จิน-ซู
โอ ฮี-จุน รับบทเป็น ซน มยอง-ฮวาน
ชิน แจ-ฮวี รับบทเป็น พัก ชัง-ฮุน
คิม พย็อง-ช็อล รับบทเป็น อี บยอง-ชาน
อี ซัง-ฮี รับบทเป็น พัก ซอน-ฮวา
ยุน บย็อง-ฮี รับบทเป็น คัง จิน-กู
อัน ซี-ฮา รับบทเป็น คิม คย็อง-มี
ยุน คย็อง-โฮ รับบทเป็น จอง ยง-นัม
ออม ฮโย-ซอบ รับบทเป็น ผู้อำนวยการโรงเรียน
อี คยู-ฮย็อง รับบทเป็น ซง แจ-อิก
พัก แจ-ชอล รับบทเป็น จอน โฮ-ชอล
จอน แบ-ซู รับบทเป็น นัม โซ-จู
อู จี-ฮยอน รับบทเป็น คิม อู-ชิน
ดง ฮย็อน-แบ รับบทเป็น พัก ยอง-ฮวาน
อี จี-ฮยอน รับบทเป็น แม่ของชองซาน
แพ แฮ-ซ็อน รับบทเป็น พัก อึน-ฮี
โจ ดัล-ฮวาน รับบทเป็น โจ ดัล-โฮ
การผลิต

ในวันที่ 12 เมษายน พ.ศ. 2563 ทางเน็ตฟลิกซ์ได้ประกาศผ่านการแถลงว่า เจทีบีซีสตูดิโอและฟิล์มมอนส์เตอร์จะผลิตละครละครชุดในชื่อมัธยมซอมบี้ โดยอิงตามหนังสือการ์ตูนบนเว็บตูนชื่อดัง ตอนนี้โรงเรียนของเรา.. ในวันที่ 19 เมษายน พ.ศ. 2563 ยุน ชัน-ย็อง ได้รับการยืนยันให้แสดงในละครชุดในฐานะนักเรียนคนหนึ่ง พัก จี-ฮู ได้เข้าร่วมแสดงหลักเมื่อวันที่ 22 เมษายน ในวันที่ 1 กรกฎาคม พวกเขาเข้าร่วมอย่างเป็นทางการโดย โช อี-ฮย็อน, พัก โซโลมอน และ ยู อิน-ซู ในการคัดเลือกนักแสดง ทางผู้กำกับ อี แช-คยู ได้กล่าวว่า "ผมคิดว่าการนำนักแสดงที่เก่งด้านการแสดงแต่ยังไม่เป็นที่รู้จักของสาธารณชนจะเพิ่มความดื่มด่ำให้กับละครชุด"
การผลิตถูกระงับชั่วคราวในเดือนสิงหาคม พ.ศ. 2563 เนื่องจากการระบาดทั่วของโควิด-19 ในประเทศเกาหลีใต้กลับมาระบาดอีกครั้ง
ผลตอบรับ

เว็บไซต์ผู้รวบรวมบทปริทัศน์ รอตเทนโทเมโทส์ รายงานอัตราเห็นชอบ (approval rating) ที่ 83% จาก 23 บทปริทัศน์ ด้วยอัตราเฉลี่ย 6.9/10 คะแนน มีฉันทามติที่สำคัญของไซต์ว่า "แม้ว่ามัธยมซอมบี้ จะสูญเสียการกัดบางส่วนไปบ้างในฤดูกาลที่ยาวเหยียด แต่อารมณ์ของละครชุดเรื่องนี้ก็ทำให้ซากกระดูกมีเนื้อมากมาย" เมทาคริติกให้อัตราเฉลี่ยถ่วงน้ำหนัก 67 จาก 100 โดยยึดตามบทปริทัศน์จากนักวิจารณ์ 5 คน ระบุว่าเป็น "บทปริทัศน์ที่เป็นที่ชื่นชอบโดยทั่วไป" (generally favorable reviews)
ไอจีเอ็น ให้คะแนนละครชุดนี้อยู่ที่ 7 เต็ม 10 และสังเกตว่าละครชุดนี้ว่า "ฉลาด น่าตื่นเต้น และยัง... ค่อนข้างเหนื่อย" ทางนิตยสารวาไรตี ได้ยกย่องละครชุดว่า "ใช้ประโยชน์จากสถานที่ใจกลางเมืองอันน่าหวาดเสียวให้เกิดประโยชน์สูงสุดกับผลกระทบจากโลกภายนอกและเวียนหัว" ละครชุดได้รับบทปริทัศน์เชิงบวกโดยทั่วไปสำหรับการแสดง บทละครและฉากโลดโผน แม้ว่าความยาวตอนที่ยาวนานจะถูกวิพากษ์วิจารณ์
อาษา เมฆสวรรค์

| อาษา เมฆสวรรค์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 27 กันยายน – 24 พฤศจิกายน พ.ศ. 2539 (0 ปี 58 วัน)
นายกรัฐมนตรี: บรรหาร ศิลปอาชา
ผู้ว่าราชการกรุงเทพมหานคร คนที่ 9
ดำรงตำแหน่ง 6 พฤศจิกายน พ.ศ. 2527 – 13 พฤศจิกายน พ.ศ. 2528 (1 ปี 7 วัน)
ก่อนหน้า: เทียม มกรานนท์
ถัดไป: จำลอง ศรีเมือง
รองประธานวุฒิสภาไทย คนที่ 1
ดำรงตำแหน่ง 18 ธันวาคม พ.ศ. 2539 – 21 มีนาคม พ.ศ. 2543 (3 ปี 93 วัน)
ก่อนหน้า: พิศิษฐ์ เหมะบุตร
ถัดไป: เฉลิม พรหมเลิศ
ดำรงตำแหน่ง 6 เมษายน – 26 กันยายน พ.ศ. 2539 (0 ปี 153 วัน)
ดำรงตำแหน่ง 3 เมษายน พ.ศ. 2535 – 21 มีนาคม พ.ศ. 2539 (3 ปี 352 วัน)
 
ข้อมูลส่วนบุคคล
เกิด: 28 มกราคม พ.ศ. 2468 (100 ปี) อำเภอสวรรคโลก จังหวัดสุโขทัย ประเทศสยาม
คู่สมรส: ส่องแสง เมฆสวรรค์
บุตร: 1

อาษา เมฆสวรรค์ (เกิด 28 มกราคม พ.ศ. 2468) เป็นอดีตรัฐมนตรีช่วยว่าการกระทรวงมหาดไทย อดีตรองปลัดกระทรวงมหาดไทย เจ้าหน้าที่กองอาสารักษาดินแดนยศนายกองเอก และอดีตผู้ว่าราชการกรุงเทพมหานคร (จากการแต่งตั้ง)
ประวัติ

อาษา เมฆสวรรค์ เกิดเมื่อวันที่ 28 มกราคม พ.ศ. 2468 (นับแบบใหม่) ที่ตำบลเมืองสวรรคโลก อำเภอสวรรคโลก จังหวัดสุโขทัย จบการศึกษาชั้นมัธยมปลาย จากโรงเรียนสวรรค์วิทยาปัจจุบันชื่อโรงเรียนสวรรค์อนันต์วิทยา จังหวัดสุโขทัย สำเร็จการศึกษาระดับปริญญาตรี (ธรรมศาสตรบัณฑิต) จากมหาวิทยาลัยธรรมศาสตร์และการเมืองปัจจุบันชื่อมหาวิทยาลัยธรรมศาสตร์ ต่อจากนั้นจึงได้ศึกษาต่อในระดับปริญญาโท-เอก สาขาการบริหารและการปกครอง ที่มหาวิทยาลัยอินเดียนา ประเทศสหรัฐอเมริกา และผ่านการอบรมจากวิทยาลัยป้องกันราชอาณาจักร รุ่นที่ 19 อาษา เมฆสวรรค์ สมรสกับ คุณหญิงส่องแสง เมฆสวรรค์ (สกุลเดิม : แสงอุทัย) มีบุตรด้วยกัน 1 คน
การทำงาน > รับราชการ

อาษา เมฆสวรรค์ เริ่มรับราชการเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ เมื่อปี พ.ศ. 2504 ต่อมาได้โอนย้ายมาเป็นปลัดอำเภอ สังกัดกรมการปกครอง กระทรวงมหาดไทย จนกระทั่งได้รับแต่งตั้งเป็นนายอำเภอ ปลัดจังหวัด รองผู้ว่าราชการจังหวัด และผู้ว่าราชการจังหวัดเชียงใหม่ จังหวัดสุโขทัย และกรุงเทพมหานคร ซึ่งเป็นผู้ว่าราชการกรุงเทพมหานครที่มาจากการแต่งตั้งคนสุดท้าย ก่อนจะเปลี่ยนมาเป็นการเลือกตั้งผู้ว่าราชการกรุงเทพมหานครโดยตรง รองปลัดกระทรวงมหาดไทย นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา (กรรมการร่างกฎหมาย) ตั้งแต่ พ.ศ. 2531 ถึงปัจจุบัน
การทำงาน > งานการเมือง

อาษา เมฆสวรรค์ เริ่มทำงานการเมืองโดยการได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาได้รับแต่งตั้งเป็นสมาชิกวุฒิสภา ในปี พ.ศ. 2528 และระหว่างปี พ.ศ. 2534 จนถึง พ.ศ. 2539 เป็นรองประธานสภานิติบัญญัติแห่งชาติ ในปี พ.ศ. 2534 เป็นรองเลขาธิการนายกรัฐมนตรีฝ่ายการเมือง (พ.ศ. 2529) และเป็นรัฐมนตรีช่วยว่าการกระทรวงมหาดไทย เมื่อวันที่ 27 กันยายน พ.ศ. 2539 ซึ่งเป็นวันเดียวกับที่นายบรรหาร ศิลปอาชา นายกรัฐมนตรี ประกาศยุบสภาฯ จึงยังไม่ทันได้ปฏิบัติหน้าที่
ยศกองอาสารักษาดินแดน

พ.ศ. 2516 ว่าที่นายกองเอก อาษา เมฆสวรรค์ รับพระราชทานยศกองอาสารักษาดินแดนเป็น นายกองเอก อาษา เมฆสวรรค์
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2517 –  เหรียญราชการชายแดน (ช.ด.)
พ.ศ. 2516 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2521 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2544 –  เหรียญลูกเสือสดุดี ชั้นที่ 1
พ.ศ. 2499 –  เหรียญกาชาดสมนาคุณ ชั้นที่ 1 (เหรียญทอง)
สกุลมะม่วงหัวแมงวัน

| สกุลมะม่วงหัวแมงวัน |
| --- | --- |

Buchanania cochinchinensis

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Anacardiaceae
สกุล:: Buchanania Spreng.

สปีชีส์
 ดูเนื้อหา
สกุลมะม่วงหัวแมงวัน หรือ  Buchanania เป็นสกุลของพืชมีดอกในวงศ์ Anacardiaceae สปีชีส์ในสกุลนี้ ได้แก่
Buchanania amboinensis Miq. - ปาปัวนิวกินี
Buchanania arborescens (Blume) Blume - Satinwood or Lightwood, ไต้หวัน กัมพูชา อินเดีย อินโดนีเซีย ลาว พม่า ฟิลิปปินส์, ไทย, เวียดนาม, ปาปัวนิวกินี หมู่เกาะโซโลมอน และ ออสเตรเลีย.
Buchanania barberi
Buchanania heterophylla K.Schum. - ปาปัวนิวกินี
Buchanania lanceolata
Buchanania lanzan Spreng. - chirauli-nut, อินเดียและมาเลเซีย
Buchanania latifolia Roxb. - chirauli-nut, จีน อินเดีย เนปาล ลาว พม่า ไทย และเวียดนาม
Buchanania macrocarpa Lauterb. - ปาปัวนิวกินี
Buchanania mangoides F.Muell. - ออสเตรเลีย
Buchanania microphylla Engler - จีนและฟิลิปปินส์
Buchanania obovata Engl. - Green Plum, ออสเตรเลีย
Buchanania oxillaris ศรีลังกา ภาษาสิงหลเรียก Thimbiri
Buchanania papuana C.T.White - ปาปัวนิวกินีGuinea
Buchanania platyneura
Buchanania simensis
Buchanania solomonensis Merr. & L.M.Perry - ปาปัวนิวกินี
Buchanania versteeghii Merr. & L.M.Perry - ปาปัวนิวกินี
Buchanania vitiensis Engl.
Buchanania yunnanensis C. Y. Wu จีน
พระเจ้าวรวงศ์เธอ พระองค์เจ้าเฉลิมพลฑิฆัมพร

| พระเจ้าวรวงศ์เธอ พระองค์เจ้าเฉลิมพลฑิฆัมพร |
| --- | --- |
พระเจ้าวรวงศ์เธอ ชั้น 5 พระองค์เจ้าชั้นโท

ประสูติ: 29 เมษายน พ.ศ. 2456 พระตำหนักเขาน้อย จังหวัดสงขลา ประเทศสยาม
สิ้นพระชนม์: 1 ตุลาคม พ.ศ. 2534 (78 ปี)
พระราชทานเพลิง: 1 กุมภาพันธ์ พ.ศ. 2535 พระเมรุวัดเทพศิรินทราวาส
หม่อม: หม่อมราชวงศ์กุลปราโมทย์ จิรประวัติ สมเชื้อ มุกสิกบุตร ทองไพ ประยูรโต ทองแถม ประยูรโต บัวทอง ไตลังคะ
พระบุตร: หม่อมเจ้าจามเทพี ยุคล หม่อมเจ้ามงคลเฉลิม ยุคล หม่อมเจ้าวิสาขะ ยุคล ศรีสว่างวงศ์ บุญจิตราดุลย์ พระวรวงศ์เธอ พระองค์เจ้าเฉลิมศึกยุคล หม่อมเจ้าฑิฆัมพร ยุคล
ราชสกุล: ยุคล
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์
พระมารดา: พระเจ้าวรวงศ์เธอ พระองค์เจ้าเฉลิมเขตรมงคล
ศาสนา: พุทธ
พลตรี พระเจ้าวรวงศ์เธอ พระองค์เจ้าเฉลิมพลฑิฆัมพร หรือ พระองค์ชายกลาง (29 เมษายน พ.ศ. 2456 – 1 ตุลาคม พ.ศ. 2534) เป็นพระโอรสในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ กับพระเจ้าวรวงศ์เธอ พระองค์เจ้าเฉลิมเขตรมงคล
พระประวัติ

พลตรี พระเจ้าวรวงศ์เธอ พระองค์เจ้าเฉลิมพลฑิฆัมพร เป็นพระโอรสในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ กับพระเจ้าวรวงศ์เธอ พระองค์เจ้าเฉลิมเขตรมงคล ประสูติเมื่อวันอังคาร เดือน 5 แรม 9 ค่ำ ปีฉลู ตรงกับวันที่ 29 เมษายน พ.ศ. 2456 ที่จังหวัดสงขลา ขณะที่พระบิดาทรงรับราชการในกระทรวงมหาดไทย เป็นสมุหเทศาภิบาล ผู้สำเร็จราชการมณฑลนครศรีธรรมราช และประทับอยู่ ณ พระตำหนักเขาน้อย จังหวัดสงขลา มีพระโสทรภราดา 2 พระองค์ คือ พระเจ้าวรวงศ์เธอ พระองค์เจ้าภาณุพันธุ์ยุคล และพระเจ้าวรวงศ์เธอ พระองค์เจ้าอนุสรมงคลการ
พระบิดาเป็นพระราชโอรสในพระบาทสมเด็จพระจุลจอมเกล้าเจ้าอยู่หัว กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ส่วนพระมารดามีศักดิ์เป็นพระภาติยะของพระบาทสมเด็จพระจุลจอมเกล้าเจ้าอยู่หัว ด้วยเป็นพระธิดาในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พระโสทรอนุชาของพระบาทสมเด็จพระจุลจอมเกล้าเจ้าอยู่หัว
พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ จัดพระราชพิธีโสกันต์พระราชทานในพระบรมมหาราชวัง เมื่อวันที่ 29 มีนาคม พ.ศ. 2468 หลังจากทรงหลั่งน้ำพระมหาสังข์และจรดพระกรรไกรบิดโสกันต์พระราชทานแล้ว ทรงพระกรุณาโปรดเกล้าฯ ให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงจรดพระกรรไกรบิดโสกันต์ ตามลำดับ
พลตรี พระเจ้าวรวงศ์เธอ พระองค์เจ้าเฉลิมพลฑิฆัมพร ทรงเป็นนักเรียนเก่าโรงเรียนเทพศิรินทร์และ โรงเรียนนายร้อยชั้นประถม ปี พ.ศ. 2466 (หมายเลขประจำพระองค์ 3672) หลังจากนั้นได้เสด็จไปทรงศึกษาที่ประเทศอังกฤษ ณ วิทยาลัยอีตัน โดยได้รับพระมหากรุณาธิคุณจากพระบาทสมเด็จพระปกเกล้าเจ้าอยู่หัว พระราชทานน้ำพระมหาสังข์และทรงเจิม เมื่อวันที่ 11 เมษายน 2473 เนื่องในการกราบถวายบังคมลาไปศึกษาต่อ ณ ประเทศอังกฤษ ซึ่งจะได้เดินทางไปพร้อมกับสมเด็จพระเจ้าบรมวงศ์เธอ กรมพระยาดำรงราชานุภาพ โดยทรงศึกษาวิชาทหารที่โรงเรียนนายร้อยทหารบกแซนด์เฮิสต์ สำเร็จการศึกษาหลักสูตรนายทหารสัญญาบัตร หลังจากนั้นได้เสด็จกลับประเทศไทยเพื่อเข้ารับราชการทหาร โดยทรงบรรจุเข้ารับราชการในกองบัญชาการกองทัพบก พระยศว่าที่ร้อยตรี หลังจากนั้นได้โอนไปเป็นข้าราชการตำรวจ สังกัดกองบังคับการตำรวจนครบาลธนบุรี กองบัญชาการตำรวจนครบาล จนถึงปี พ.ศ. 2491 หลังจากนั้นได้โอนกลับไปรับราชการทหารที่กองทัพบก จนกระทั่งเกษียณอายุราชการในขณะมีพระยศพันเอก สังกัดศูนย์การทหารม้า ภายหลังได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระยศพลตรีเมื่อวันที่ 26 ตุลาคม พ.ศ. 2531
การศึกษา

ศึกษากับเจ้าอาวาสที่ วัดมัชณิมาวาส สงขลา โดยมีพระอาจารย์องค์สำคัญคือ พระรัตนธัชมุนี (จู อิสฺสรญาโณ)
โรงเรียนวัดเทพศิรินทร์
โรงเรียนเซนต์คาเบรียล
วิทยาลัยอีตัน
การศึกษา > วิชาทหาร

โรงเรียนนายร้อยพระจุลจอมเกล้า (หมายเลขประจำพระองค์ 3672)
โรงเรียนนายร้อยทหารบกแซนด์เฮิสต์
หลักสูตรนายทหารม้า ชั้นนายพัน รุ่นที่ 2 โรงเรียนทหารม้า ศูนย์การทหารม้า
ศึกษาและดูงานที่ โรงเรียนยานเกราะ และศูนย์สงครามพิเศษ กองทัพบกสหรัฐ
หลักสูตรกระโดดร่ม นายทหารชั้นผู้ใหญ่ รุ่นที่ 1 ศูนย์สงครามพิเศษ
การทรงงาน > ราชการทหาร

หลังจากสำเร็จการศึกษาจากประเทศสหราชอาณาจักร พระเจ้าวรวงศ์เธอ พระองค์เจ้าเฉลิมพลฑิฆัมพร ได้เสด็จกลับประเทศไทย แล้วทรงเข้ารับราชการทหารในกองทัพบก โดยทรงบรรจุเข้ารับราชการในกองบัญชากาญชาการกองทัพบก พระยศว่าที่ร้อยตรี หลังจากนั้นได้โอนไปเป็นข้าราชการตำรวจ สังกัดกองบังคับการตำรวจนครบาลธนบุรี กองบัญชาการตำรวจนครบาล จนกระทั่งถึงปี พ.ศ. 2491 หลังจากนั้นได้โอนกลับไปรับราชการทหารที่กองทัพบก จนกระทั่งเกษียณอายุราชการในขณะมีพระยศ พันเอก สังกัดศูนย์การทหารม้า และนอกจากนี้เมื่อครั้งที่รับราชการทหาร พระองค์ยังเป็นหัวหอกสำคัญในการตามล่านายปรีดี พนมยงค์ ในช่วงเหตุการณ์รัฐประหารในประเทศไทย พ.ศ. 2490 โดยพระองค์เป็นผู้แจ้งขอเครื่องบินเพื่อติดตามโจมตีปรีดีและคณะ ที่ได้หลบหนีไปทางน้ำ ซึ่งทางคณะรัฐประหารก็ได้จัดการให้ตามที่พระองค์ต้องการ จากนั้น พระเจ้าวรวงศ์เธอ พระองค์เจ้าเฉลิมพลฑิฆัมพรพร้อมด้วย พ.ท. ละม้าย อุทยานานนท์ (ยศในขณะนั้น) จึงได้ขึ้นเครื่องบินของกองทัพอากาศจากดอนเมืองมุ่งตรงไปสมุทรปราการเพื่อติดตามโจมตีเรือลี้ภัยของปรีดีและคณะ และได้ทำการบินค้นหาตั้งแต่ปากน้ำลึกเข้ามาในลำน้ำเจ้าพระยา และบินกว้างออกไปทั่วปากอ่าวแล้วล้ำลึกออกไปในทะเล แต่ก็ไม่สามารถตรวจพบเรือของปรีดีได้ เพราะสภาพอากาศที่มืดคลุ้มไปทั่ว ประกอบกับลมที่พัดแรงอย่างผิดปกติ ทำให้ทัศนะวิสัยเลวร้ายลงจนเครื่องบินไม่สามารถปฏิบัติการค้นหาได้ จนสุดท้ายปรีดี พนมยงค์ สามารถหลบหนีออกไปจากประเทศไทยได้สำเร็จ
ในปี พ.ศ. 2493 ขณะดำรงพระยศร้อยเอก ได้ทรงเข้าร่วมกรมผสมที่ 21 เพื่อไปเข้าร่วมรบกับกองกำลังสหประชาชาติในสงครามเกาหลี ทรงปฏิบัติภารกิจอยู่แนวหน้าถึง 2 ปี และทรงได้รับพระราชทานเหรียญชัยสมรภูมิ และได้ประดับเครื่องหมายเปลวระเบิดบนแพรแถบเหรียญชัยสมรภูมิ ในปี พ.ศ. 2495 ในฐานะผู้ได้รับความชมเชยจากทางราชการ และนอกจากนี้กองทัพสหรัฐยังได้รับการทูลเกล้าถวายเหรียญบรอนซ์สตาร์เนื่องจากการปฏิบัติงานเป็นผลสำเร็จดียิ่ง จากปฏิบัติการร่วมรบสหประชาชาติ ณ ประเทศเกาหลี อีกด้วย
หลังจากที่เสด็จกลับจากการปฏิบัติภารกิจร่วมรบกับกองกำลังสหประชาชาติในสงครามเกาหลีแล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ พระราชทานยศทหารเป็น พันโท เมื่อวันที่ 23 เมษายน พ.ศ. 2495 โดยในปี พ.ศ. 2493 พระเจ้าวรวงศ์เธอ พระองค์เจ้าเฉลิมพลฑิฆัมพร ได้ทรงมีลายพระหัตถ์มาถึงครอบครัว เล่าเรื่องการเดินทางของพระองค์ในการร่วมรบกับสหประชาชาติในสงครามเกาหลี ลายพระหัตถ์ฉบับแรกทรงกล่าวถึงการบนบานศาลพระเจ้าบรมวงศ์เธอ กรมหลวงชุมพรเขตอุดมศักดิ์ ที่วังนางเลิ้ง เพื่ออำนวยความปลอดภัยในการเดินทางทางทะเล และทรงขอให้หม่อมทองแถม ยุคล ณ อยุธยา ไปแก้บนแทนพระองค์ โดยลายพระหัตถ์เล่าว่า
"พรุ่งนี้เรือจะแวะเกาะโอกีนาวา ฐานทัพเรืออเมริกันเพื่อรับเสบียง เนื่องจากเรือเราต้องเดินช้ากว่าปกติเพราะต้องคอยเรือสีชังซึ่งเป็นเรือเก่าแล่นช้ามาก และโดนคลื่นลมแรงมาก...วันเดียวตามทางเจอใต้ฝุ่นหลายหน แต่เราบนกรมหลวงชุมพรหายเงียบไปทุกที ศักดิ์สิทธิ์มาก แกช่วยเอาเหล้าไปแก้บนที่ศาลที่วังท่านแทนเราด้วย (Yukol, 1991, P. 150)"
นอกจากนี้พระเจ้าวรวงศ์เธอ พระองค์เจ้าเฉลิมพลฑิฆัมพร ยังได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร แต่งตั้งให้ดำรงตำแหน่งนายทหารพิเศษประจำกรมทหารม้าที่ 1 รักษาพระองค์ เมื่อวันที่ 18 เมษายน พ.ศ. 2498 และได้รับพระราชทานพระยศพลตรี เมื่อวันที่ 26 ตุลาคม พ.ศ. 2531
สิ้นพระชนม์

พระเจ้าวรวงศ์เธอ พระองค์เจ้าเฉลิมพลฑิฆัมพร สิ้นพระชนม์เมื่อวันที่ 1 ตุลาคม พ.ศ. 2534 ด้วยภาวะพระหทัยล้มเหลว หรือภาวะหัวใจล้มเหลว สิริพระชันษา 78 ปี ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานน้ำหลวงสรงพระศพ และพระราชทานพระโกศมณฑปทรงพระศพ พระเจ้าวรวงศ์เธอ พระองค์เจ้าเฉลิมพลฑิฆัมพร ประดิษฐานพระศพ ณ ศาลาภาณุรังษี วัดเทพศิรินทราวาสราชวรวิหาร และในการนี้ทรงพระกรุณาฯ เสด็จพระราชดำเนินพระราชทานเพลิงพระศพ พระเจ้าวรวงศ์เธอ พระองค์เจ้าเฉลิมพลฑิฆัมพร ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันเสาร์ที่ 1 กุมภาพันธ์ พ.ศ. 2535
ภายหลังสิ้นพระชนม์ ในปี พ.ศ. 2559 กระทรวงวัฒนธรรมได้ประกาศยกย่องเชิดชูพระเกียรติ พระเจ้าวรวงศ์เธอ พระองค์เจ้าเฉลิมพลฑิฆัมพร เป็น "บูรพศิลปิน สมัยกรุงรัตนโกสินทร์ สาขาศิลปะการแสดง" โดยมีการเชิดชูเกียรติศิลปินผู้ล่วงลับ ซึ่งมีคุณูปการต่องานด้านศิลปวัฒนธรรมของชาติอันเป็นที่ประจักษ์ต่อสังคม ควรค่าแก่การเคารพยกย่องซึ่งอนุชนรุ่นต่อมาได้พัฒนาและสืบทอดให้เจริญก้าวหน้ามาจนปัจจุบัน ซึ่งในโอกาสดังกล่าวสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้า โปรดกระหม่อมพระราชทานชื่อสำหรับศิลปินผู้ล่วงลับว่า “บูรพศิลปิน”
หม่อม และพระโอรส พระธิดา

พระเจ้าวรวงศ์เธอ พระองค์เจ้าเฉลิมพลฑิฆัมพร มีโอรส-ธิดาจำนวน 7 องค์ จากหม่อม 5 คน ดังนี้
| ลำดับ | พระนาม | ประสูติ | สิ้นพระชนม์ สิ้นชีพิตักษัย | มารดา | เสกสมรส | พระนัดดา |
| --- | --- | --- | --- | --- | --- | --- |
| 1. | หม่อมเจ้าจามเทพี ยุคล | 23 ธันวาคม พ.ศ. 2476 | 26 มกราคม พ.ศ. 2485 | หม่อมราชวงศ์กุลปราโมทย์ จิรประวัติ (ราชสกุลเดิม สวัสดิกุล) | มิได้เสกสมรส | มิได้เสกสมรส |
| 2. | หม่อมเจ้ามงคลเฉลิม ยุคล | 31 ธันวาคม พ.ศ. 2479 | 1 กันยายน พ.ศ. 2565 | สมเชื้อ มุกสิกบุตร (สกุลเดิม ชมเสวี) | หม่อมบงกชปริยา ยุคล ณ  อยุธยา (สกุลเดิม คอล์คสตีน) | หม่อมราชวงศ์ศรีเฉลิม กาญจนภู หม่อมราชวงศ์อุรรัตนา ยุคล พระราชวชิราภินันท์ (หม่อมราชวงศ์นันทวัฒน์ ชยวฑฺฒโน) |
| 3. | หม่อมเจ้าวิสาขะ ยุคล | 10 พฤษภาคม พ.ศ. 2484 | 31 มีนาคม พ.ศ. 2527 | หม่อมทองไพ ยุคล ณ อยุธยา (สกุลเดิม ประยูรโต) | พิมพ์ใจ ประยูรโต เรณู รื่นจิตร | หม่อมราชวงศ์วิศรุต ยุคล หม่อมราชวงศ์เขมาสินี ยุคล หม่อมราชวงศ์อัมพรพล ยุคล |
| 4. | ศรีสว่างวงศ์ บุญจิตราดุลย์ | 27 สิงหาคม พ.ศ. 2489 |  | หม่อมทองแถม ยุคล ณ อยุธยา (สกุลเดิม ประยูรโต) | ศักดา บุญจิตราดุลย์ | ทีฆ บุญจิตราดุลย์ ศศินทุ์ บุญจิตราดุลย์ |
| 5. | หม่อมเจ้าหญิงไม่มีพระนาม |  |  | หม่อมทองแถม ยุคล ณ อยุธยา (สกุลเดิม ประยูรโต) | มิได้เสกสมรส | มิได้เสกสมรส |
| 6. | พระวรวงศ์เธอ พระองค์เจ้าเฉลิมศึกยุคล | 24 ตุลาคม พ.ศ. 2493 |  | หม่อมทองแถม ยุคล ณ อยุธยา (สกุลเดิม ประยูรโต) | มิได้เสกสมรส | มิได้เสกสมรส |
| 7. | หม่อมเจ้าฑิฆัมพร ยุคล | 9 กรกฎาคม พ.ศ. 2494 |  | หม่อมบัวทอง ยุคล ณ อยุธยา (สกุลเดิม ไตลังคะ) | เปรมศิริ เทพหัสดิน ณ อยุธยา มาลินี พิศาลสารกิจ | หม่อมราชวงศ์ทิตตาทร ยุคล หม่อมราชวงศ์วัชรมงคล ยุคล |
ผลงาน > ภาพยนตร์

พ.ศ. 2515 : น้ำผึ้งพระจันทร์ - องค์ที่ปรึกษา นำแสดงโดย สมบัติ เมทะนี และเพชรา เชาวราษฎร์
พ.ศ. 2523 : ฉุยฉาย - ดาราเกียรติยศ โดยทรงรับบทเป็นเสด็จในกรมฯ นำแสดงโดย สรพงศ์ ชาตรี, สุพรรษา เนื่องภิรมย์, สมภพ เบญจาธิกุล และอำภา ภูษิต
ผลงาน > ละครโทรทัศน์

พ.ศ. 2527 : โขนบรรดาศักดิ์ สถานีวิทยุโทรทัศน์กองทัพบก ช่อง 5 เนื่องในวันทหารสื่อสารครบรอบ 60 ปี ตอน องคตสื่อสาร ทรงรับบทเป็น องคต
พระเกียรติยศ

| ธรรมเนียมพระยศของ พระองค์เจ้าเฉลิมพลฑิฆัมพร |
| --- | --- |
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

29 เมษายน พ.ศ. 2456 - 1 ตุลาคม พ.ศ. 2534 : พระเจ้าวรวงศ์เธอ พระองค์เจ้าเฉลิมพลฑิฆัมพร
พระเกียรติยศ > พระยศทางทหาร และตำรวจ

| พระองค์เจ้าเฉลิมพลฑิฆัมพร |
| --- | --- |
รับใช้:  ไทย
แผนก/สังกัด: กองทัพบกไทย
ชั้นยศ:  พลตรี
หน่วย: กรมทหารม้าที่ 1 รักษาพระองค์
การยุทธ์: สงครามเกาหลี
1 มิถุนายน พ.ศ. 2478 : ว่าที่ ร้อยตรี
14 พฤศจิกายน พ.ศ. 2478 : ร้อยตรี
29 เมษายน พ.ศ. 2482 : ร้อยตำรวจโท
21 กรกฎาคม พ.ศ. 2488 : ร้อยตำรวจเอก
1 กุมภาพันธ์ พ.ศ. 2490 : ว่าที่ร้อยเอก
1 มกราคม พ.ศ. 2491 : ร้อยเอก
23 เมษายน พ.ศ. 2495 : พันโท
24 กุมภาพันธ์ พ.ศ. 2508 : พันเอก
26 ตุลาคม พ.ศ. 2531 : พลตรี
พระเกียรติยศ > ตำแหน่งทางทหาร และตำรวจ

1 มิถุนายน พ.ศ. 2478 : เข้าประจำการกองบังคับการกรมเสนาธิการทหารบก
14 พฤศจิกายน พ.ศ. 2479 : ประจำสังกัดกองบังคับการจังหวัดทหารบกกรุงเทพฯ
15 กุมภาพันธ์ พ.ศ. 2479 : ประจำกองบังคับการตำรวจนครบาลธนบุรี
1 กุมภาพันธ์ พ.ศ. 2491 : ประจำแผนกที่ 2 กรมเสนาธิการทหารบก
14 สิงหาคม พ.ศ. 2493 : นายทหารประจำคณะทูตทหาร ประจำกองบัญชาการผสมของสหประชาชาติ
22 กันยายน พ.ศ. 2493 : ล่ามประจำกรมผสมที่ 21
26 พฤศจิกายน พ.ศ. 2494 : ประจำกองบังคับการ กรมทหารม้าที่ 1 รักษาพระองค์
1 เมษายน พ.ศ. 2495 : ประจำกองบังคับการ กรมทหารม้าที่ 2
29 สิงหาคม พ.ศ. 2495 : รักษาราชการนายทหารติดต่อ กรมทหารม้าที่ 1 รักษาพระองค์
30 มีนาคม พ.ศ. 2498 : ประจำแผนกข่าว ศูนย์การทหารม้า
23 เมษายน พ.ศ. 2499 : อาจารย์แผนกวิชาการรบพิเศษ กองการศึกษา โรงเรียนทหารม้า ศูนย์การทหารม้า
9 ธันวาคม พ.ศ. 2502 : หัวหน้าแผนกกรมการข่าวทหารบก
22 ตุลาคม พ.ศ. 2505 : รองผู้บังคับการ กรมนักเรียน โรงเรียนทหารม้า ศูนย์การทหารม้า
23 กรกฎาคม พ.ศ. 2506 : หัวหน้าแผนก ศูนย์การทหารม้า
25 กุมภาพันธ์ พ.ศ. 2513 : ประจำศูนย์การทหารม้า
1 ตุลาคม พ.ศ. 2516 : นายทหารนอกราชการ สังกัดกองบังคับการจังหวัดทหารบกกรุงเทพฯ
พระเกียรติยศ > ราชการพิเศษ

23 เมษายน พ.ศ. 2495 : ราชองครักษ์พิเศษ
18 เมษายน พ.ศ. 2498 : นายทหารพิเศษประจำกรมทหารม้าที่ 1 รักษาพระองค์
24 กุมภาพันธ์ พ.ศ. 2508 : นายทหารพิเศษประจำกรมทหารช่างที่ 1 รักษาพระองค์
เครื่องราชอิสริยาภรณ์

พลตรี พระเจ้าวรวงศ์เธอ พระองค์เจ้าเฉลิมพลฑิฆัมพร ทรงได้รับพระราชทานเครื่องราชอิสริยาภรณ์ทั้งไทย สากล และต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2495 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2500 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2515 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2495 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2493 –  เหรียญจักรมาลา (ร.จ.ม.)
พ.ศ. 2460 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2472 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2506 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2495 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

สหรัฐ :
พ.ศ. 2494 –  เหรียญบรอนซ์สตาร์
เกาหลีใต้ :
พ.ศ. 2493 –  เหรียญราชการสงครามเกาหลี
แหล่งข้อมูลอื่น

พระเจ้าวรวงศ์เธอ พระองค์เจ้าเฉลิมพลฑิฆัมพรเก็บถาวร 2012-04-13 ที่ เวย์แบ็กแมชชีน
พระเจ้าวรวงศ์เธอ พระองค์เจ้าเฉลิมพลฑิฆัมพรเก็บถาวร 2007-10-21 ที่ เวย์แบ็กแมชชีน
อนุสรณ์สถานแห่งสงครามเกาหลี
พระองค์ชายกลาง ทรงฉลองพระองค์เครื่องแบบประจำกรมทหารม้าที่ 1 รักษาพระองค์ ทรงเป็นนายทหารพิเศษประจำ พระยศพันโท
Neuropterida

| Neuropterida |
| --- | --- |

Sialis lutaria (Megaloptera: Sialidae)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
ไม่ได้จัดลำดับ:: Eumetabola 
ไม่ได้จัดลำดับ:: Holometabola 
ไม่ได้จัดลำดับ:: Neuropterida 
สปีชีส์:: Neuropterida
ชื่อทวินาม
Neuropterida 

อันดับ
   Megaloptera  Neuroptera  Raphidioptera  and see text 
ชื่อพ้อง
 Neuroptera sensu Palker, 1982
Neuropterida เป็นเคลดของแมลงโฮโลเมทาโบลิซึม ซึ่งบางครั้งจัดให้อยู่ในระดับซูเปอร์ออร์เดอร์ โดยมีจำนวนสปีชีส์ที่ได้รับการบรรยายแล้วมากกว่า 5,700 ชนิด และประกอบด้วยอันดับ Neuroptera (แมลงลูกไม้และแมลงมดตัวเมีย), Megaloptera (แมลงเม่าและแมลงโดบสัน), และ Raphidioptera (แมลงงู)
ในอดีต Neuroptera เป็นชื่อที่ใช้เรียกทั้งเคลดนี้ แต่ในปัจจุบันชื่อนี้ใช้สำหรับกลุ่มที่ประกอบไปด้วยแมลงลูกไม้และเครือญาติ (เช่น แมลงมดตัวเมีย) เท่านั้น ซึ่งเคยรู้จักกันในชื่อว่าแพลนิเปนเนีย ในฐานะที่เป็นส่วนหนึ่งของโฮโลเมทาโบลิซึม และมีความสัมพันธ์ใกล้ชิดกับด้วง พวกมันสามารถถูกพิจารณาเป็นหน่วยอนุกรมวิธานที่ไม่มีอันดับได้ อย่างไรก็ตาม โฮโลเมทาโบลิซึม อาจถูกพิจารณาเป็นเคลดที่ไม่มีอันดับแทน และแบ่งออกเป็นซูเปอร์ออร์เดอร์ต่าง ๆ เพื่อแสดงถึงความสัมพันธ์ใกล้ชิดระหว่างกลุ่มโฮโลเมทาโบลิซึมบางกลุ่ม
Mecoptera (แมลงแมงป่อง) เคยถูกรวมอยู่ในเคลดนี้โดยผู้เขียนบางคน แต่แท้จริงแล้วพวกมันอยู่ใน Mecopteroidea (หรือ Antliophora) ซึ่งเป็นเคลดโฮโลเมทาโบลิซึมที่ประกอบด้วยแมลงวันแท้และหมัด
แหล่งข้อมูลอื่น

Oswald, John D. (2023). Neuropterida Species of the World. Lacewing Digital Library, Research Publication No. 1. (an online catalog of the Neuropterida species of the world)
Oswald, John D. (2023). Bibliography of the Neuropterida. Lacewing Digital Library, Research Publication No. 2. (an online bibliography of the global scientific literature of the Neuropterida)
Lacewing Digital Library (a web portal that provides access to a suite of online resources that contain data on the superorder Neuropterida)
| --- | --- |
การแยกแยะหน่วยอนุกรมวิธาน:  Wikidata: Q730799  Wikispecies: Neuropterida  EoL: 2761423  Fossilworks: 175118  ITIS: 666108
รายชื่อธงในประเทศเนเธอร์แลนด์

เนื้อหาในหน้านี้ว่าด้วยธงประเภทต่างๆ ที่มีการใช้ในราชอาณาจักรเนเธอร์แลนด์ สำหรับเนื้อหาเกี่ยวกับธงชาติ สามารถศึกษาได้ที่บทความ ธงชาติเนเธอร์แลนด์